CELEX: 62020TN0224
Language: fi
Date: 2020-04-17 00:00:00
Title: Asia T-224/20: Kanne 17.4.2020 – FT ym. v. komissio

27.7.2020   
            
            
               FI
            
            
               Euroopan unionin virallinen lehti
            
            
               C 247/16
            
         
      Kanne 17.4.2020 – FT ym. v. komissio
      (Asia T-224/20)
      (2020/C 247/24)
      Oikeudenkäyntikieli: ranska
      
         Asianosaiset
      
      
         Kantajat: FT ja 22 muuta kantajaa (edustajat: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission päätöksen, jossa vahvistetaan kantajien kesäkuun 2019 palkkalaskelmat siltä osin kuin siinä sovelletaan ensimmäistä kertaa kantajien palkkoihin sovellettavia uusia korjauskertoimia takautuvasti 1.8.2018 alkaen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste koskee Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 64 ja 65 artiklan rikkomista, yhdenvertaisen kohtelun periaatteen loukkaamista ja ilmeistä arviointivirhettä. Kantajat katsovat tältä osin, että komissio ei ole toimittanut heille tietoja, joiden perusteella he voisivat ymmärtää paitsi palkkoihinsa sovellettavan korjauskertoimen pienentämisen myös korjauskertoimen takautuvan soveltamisen, joka on aiheuttanut huomattavan velan.
               
            
                  2)
               
               
                  Toinen kanneperuste koskee henkilöstösääntöjen 85 artiklan rikkomista, oikeusvarmuuden periaatteen loukkaamista ja huolenpitovelvollisuuden laiminlyöntiä. Kantajat väittävät, että he eivät voineet ennakoida korjauskertoimen, jota on sovellettu viiteajanjakson osalta heidän palkkoihinsa takautuvasti, poikkeuksellista laskua. Kantajien mukaan henkilöstösääntöjen 85 artiklan mukaisia edellytyksiä ei ole noudatettu, joten komissio ei voi vaatia heiltä useiden kuukausien palkkojen takaisinmaksua sillä perusteella, että korjauskerrointa on muutettu takautuvasti.